Mindig is szerettem az olyan reklámokat, amelyek figyelembe veszik a megjelenési környezetet, és ahhoz igazítják a koncepciót. Ezúttal a német ARAG biztosító hirdetése csalt mosolyt az arcomra, amelyben egy autós hirdetési újság felületét felhasználva vitték át nagyon ügyesen az üzenetet. Nem tettek mást, csak az apróhirdetések szövegei mellett beszúrt képekről lehagyták az autókat, ami azonnal feltűnik az olvasónak, és szinte önkéntelenül keresni kezdi a magyarázatot. És ha bekapta a horgot, már jöhet is a jobb alsó sarokban a megfejtés, az ARAG autólopás elleni biztosítása. Az ügynökség az általam nem ismert német Butter, akiknek innen is melegen gratulálok.

Tumblr Pinterest Tetszik 0